CELEX: 22012D0073
Language: sk
Date: 2012-03-30 00:00:00
Title: Rozhodnutie Spoločného výboru EHP č. 73/2012 z  30. marca 2012 , ktorým sa mení a dopĺňa príloha XXI (Štatistika) k Dohode o EHP

2.8.2012   
            
            
               SK
            
            
               Úradný vestník Európskej únie
            
            
               L 207/53
            
         ROZHODNUTIE SPOLOČNÉHO VÝBORU EHP
   č. 73/2012
   z 30. marca 2012,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 30/2012 z 10. februára 2012 (1).
            
         
               (2)
            
            
               Nariadenie Komisie (EÚ) č. 328/2011 z 5. apríla 2011, ktorým sa vykonáva nariadenie Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide štatistiku o príčinách smrti (2), sa má začleniť do dohody,
            
         PRIJAL TOTO ROZHODNUTIE:
   Článok 1
   Za bod 18z [nariadenie Európskeho parlamentu a Rady (ES) č. 1338/2008] v prílohe XXI k dohode sa vkladá tento bod:
   
               „18z1.
            
            
               
                  32011 R 0328: nariadenie Komisie (EÚ) č. 328/2011 z 5. apríla 2011, ktorým sa vykonáva nariadenie Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide štatistiku o príčinách smrti (Ú. v. EÚ L 90, 6.4.2011, s. 22).
               Ustanovenia nariadenia sa na účely tejto dohody vykladajú s touto úpravou:
               Lichtenštajnsko má výnimku z povinnosti zasielať údaje o pôrodoch mŕtvych detí.“
            
         Článok 2
   Znenie nariadenia (EÚ) č. 328/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 31. marca 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. marca 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 161, 21.6.2012, s. 37.
   
      (2)  Ú. v. EÚ L 90, 6.4.2011, s. 22.
   
      (3)  Ústavné požiadavky neboli oznámené.